32002D0151
L 050/94
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 февруари 2002 година
относно минималните изисквания, приложими към сертификата за унищожаване, издаден съгласно член 5, параграф 3 от Директива 2000/53/ЕО на Европейския парламент и на Съвета относно излезлите от употреба превозни средства
(нотифицирано под номер С(2002) 518)
(текст от значение за ЕИП)
(2002/151/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/53/ЕО на Европейския парламент и на Съвета от 18 септември 2000 г. относно излезлите от употреба превозни средства (1), и по-специално член 5, параграф 5 и член 11, параграф 4 от нея,
като има предвид, че:
(1)
Директива 2000/53/ЕО предвижда анулиране на регистрацията на превозно средство да се извършва само след представяне на сертификат за унищожаването му.
(2)
За да се даде възможност на компетентните власти да признаят взаимно и да приемат сертификат за унищожаване, издадени в други държави-членки, Директива 2000/53/ЕО предвижда Комисията да определи минимални изисквания, приложими към сертификата за унищожаване.
(3)
Минималните изисквания имат за цел да се гарантира истинността на информацията, отнасяща се до името и координатите на инсталацията за преработка, до компетентната власт и до собственика на превозното средство, както и някои сведения за превозното средство.
(4)
Предвидените в настоящото решение мерки са в съответствие със становището на комитета, учреден съгласно член 18 от Директива 75/442/ЕИО на Съвета (2).
ПРИЕ НАСТОЯЩОТО РЕШЕНИЕ
Член 1
Сертификатът за унищожаване, издаден съгласно член 5, параграф 3 от Директива 2000/53/ЕО, съдържа поне информацията, посочена в приложението към настоящото решение.
Член 2
Адресати на настоящото решение са държавите членки.
Съставено в Брюксел на 19 февруари 2002 година.